ΓΡΑΠΤΗ ΕΡΩΤΗΣΗ E-0431/03

υποβολή: Adriana Poli Bortone (UEN) προς την Επιτροπή

(18 Φεβρουαρίου 2003)

Θέμα: Συνυπευθυνότητα των κρατών μελών για την αντιμετώπιση της παράνομης μετανάστευσης

Η πρόληψη και η καταπολέμηση της παράνομης μετανάστευσης αποτελούν θεμελιώδη στοιχεία της κοινής πολιτικής της Ευρωπαϊκής Ένωσης στον τομέα του ασύλου και της μετανάστευσης, στοιχεία τα οποία τονίζονται από το Ευρωπαϊκό Συμβούλιο του Τάμπερε του Οκτωβρίου 1999 σχετικά με την καταπολέμηση της παράνομης μετανάστευσης.

Έχονταςπόψη την ανάγκη συνεργασίας και τη σθεναρή απόφαση για την καταπολέμηση των εγκληματικών κυκλωμάτων που αναφέρονται στην ανακοίνωση της 15ης Νοεμβρίου 2001 για μία κοινή πολιτική στον τομέα της μετανάστευσης, με την οποία καλείται το Συμβούλιο της Ευρωπαϊκής Ένωσης να εγκρίνει το συντομότερα σχέδιο δράσης για την πρόληψη και καταπολέμηση της παράνομης μετανάστευσης.

Έχονταςπόψη τα πρόσφατα τραγικά περιστατικά στις ακτές Capo de Santa Maria di Leuca (Ιταλία), κατά τα οποία παράνομοι μετανάστες προερχόμενοι από την Τουρκία βρήκαν τον θάνατο, αφού προηγουμένως τους ανεφοδίασαν και τους επιβίβασαν σε άλλα σκάφη έλληνες λαθρέμποροι, καθώς και ότι η ελληνική κυβέρνηση, παρά το γεγονός ότι έχει περιλάβει στις προτεραιότητες του εξαμήνου της Προεδρίας της στην ΕΕ την εναρμόνιση της ευρωπαϊκής πολιτικής σε θέματα παράνομης μετανάστευσης, δείχνει στην πράξη ότι δεν εμποδίζει τη ροή μεταναστών που διακινούνται προς άλλες χώρες της Ευρωπαϊκής Ένωσης, όπωςποστήριξε ο ιταλόςφυπουργός Alfredo Mantovano, ο οποίος δήλωσε κατά λέξιν ότι η Τουρκία και η Ελλάδα δεν πραγματοποιούν τους οφειλόμενους ελέγχους.

Μπορεί η Επιτροπή:

- να καλέσει τις ευρωπαϊκές κυβερνήσεις σε στενότερη συνεργασία·

- να ελέγξει αν η παράλειψη των οφειλόμενων ελέγχων στα σύνορα εκ μέρους των ελληνικών αρχών συνιστά παραβίαση των κοινοτικών κανόνων που ισχύουν στον τομέα της συνεργασίας για την καταπολέμηση της παράνομης μετανάστευσης·

- να καλέσει την ελληνική κυβέρνηση να εφαρμόσει αποτελεσματικότερη πολιτική ελέγχου των μεταναστευτικών ροών·

- να πάρει όλα τα μέτρα που προβλέπονται από τις συνθήκες, ώστε ηπερβολικά ενδοτική συμπεριφορά των ελληνικών αρχών να παύσει να αποτελεί μια από τις αιτίες δραματικών περιστατικών με σοβαρές επιπτώσεις σε άλλες χώρες μέλη της Ευρωπαϊκής Ένωσης·

Απάντηση του κ. Vitorino εξ ονόματος της Επιτροπής

(27 Μαρτίου 2003)

Η Επιτροπή καλεί συνεχώς τα κράτη μέλη σε στενότερη συνεργασία για την καταπολέμηση της παράνομης μετανάστευσης και για τη διαχείριση των κοινών εξωτερικών συνόρων. Σύμφωνα με την ανακοίνωση της Επιτροπής για μια κοινή πολιτική κατά της παράνομης μετανάστευσης της 15ης Νοεμβρίου 2001(1), το Συμβούλιο ενέκρινε την 28η Φεβρουαρίου 2002 ένα σχέδιο δράσης για την παράνομη μετανάστευση(2). Επίσης, το Συμβούλιο ενέκρινε την 13η Ιουνίου 2002 ένα σχέδιο για τη διαχείριση των εξωτερικών συνόρων των κρατών μελών της Ένωσης, το οποίο επίσης βασίζεται σε σχετική ανακοίνωση της Επιτροπής της 7ης Μαΐου 2002(3).

Τα προαναφερθέντα σχέδια εφαρμόζονται επί του παρόντος με νομοθετικά και επιχειρησιακά μέτρα. Για παράδειγμα, η Ελλάδα είναι επικεφαλής μιας κοινής επιχείρησης των κρατών μελών με σκοπό τον έλεγχο και τον περιορισμό της παράνομης μετανάστευσης μέσω θαλάσσης στην Ανατολική Μεσόγειο (επιχείρηση Triton).

Η Επιτροπή δεν έχει λάβει γνώση επί του παρόντος για αναποτελεσματική πολιτική ελέγχου των συνόρων από την πλευρά της Ελλάδας, γεγονός που δεν θα ήταν συμβατό με τα πρότυπα του Σένγκεν. Η Επιτροπή, αντιθέτως, έχει κάθε λόγο να θεωρεί ότι η Ελλάδα, όπως και όλοι οι εταίροι της, έχει αναλάβει πλήρως τις ευθύνες της για την καταπολέμηση της παράνομης μετανάστευσης. Όπως ήδη αναφέρθηκε στην απάντηση στη γραπτή ερώτηση P-122/03 του κ. Bsch(4), η Επιτροπή συμμετέχει στην αξιολόγηση της σωστής εφαρμογής των κεκτημένων του Σένγκεν και θα λάβει τα κατάλληλα μέτρα σε περίπτωση που κάποιο κράτος μέλος παραβιάσει τις κοινές διατάξεις ελέγχου των εξωτερικών συνόρων.

(1) COM(2001)672 τελικό.

(2) ΕΕ C 142 της 14.6.2002.

(3) COM(2002)233 τελικό.

(4) ΕΕ C 161 E της 10.7.2003, σελ. 179.